**INFORMATĪVAIS ZIŅOJUMS**

**Par rezidentu darba samaksu 2011.gadā un ietekmi uz 2012.gadu**

**1. Rezidentūras finansējums 2011.gada budžetā**

Veselības ministrijas budžeta finansējums rezidentu apmācības nodrošināšanai atbilstoši likumam „Par valsts budžetu 2011.gadam” ir 5 227 038 lati, tai skaitā:

* 4 972 938 lati – finansējums augstskolām, kuras slēdz līgumus ar slimnīcām, sadarbības līgumus ar budžeta iestādēm un līgumus ar uzņemtajiem rezidentiem, tai skaitā:
* 3 663 759 lati – Rīgas Stradiņa universitātei (turpmāk – RSU),
* 1 309 179 lati – Latvijas universitātei (turpmāk – LU),
* 254 100 lati – finansējums Veselības ministrijas padotības budžeta iestādēm, kas veic rezidentu apmācību savās specialitātēs, tai skaitā:
* 142 296 lati – v/a „Latvijas infektoloģijas centrs” (atbilstoši līgumam ar RSU);
* 30 492 lati – Neatliekamās medicīniskās palīdzības dienestam (atbilstoši līgumam ar RSU);
* 20 328 lati – Valsts tiesu medicīnas ekspertīzes centram (atbilstoši līgumam ar RSU);
* 60 984 lati – Sporta medicīnas valsts aģentūrai (atbilstoši līgumam ar LU).

Finansējuma apmērs 2011.gadam tika noteikts saskaņā ar Ministru kabineta 2009.gada 25.augusta noteikumu Nr.972 „Rezidentu sadales un rezidentūras finansēšanas noteikumi” (turpmāk – noteikumi Nr.972) normām un valsts pasūtījumu par budžeta līdzekļiem apmācāmo rezidentu skaitu.

Saskaņā ar Likumu par budžetu un finanšu vadību, Ministru kabineta 2009.gada 3.oktobra noteikumiem Nr.1127 „Noteikumi par budžeta pieprasījumu izstrādāšanas un iesniegšanas pamatprincipiem” un Ministru kabineta 2005.gada 27.decembra noteikumiem Nr.1031 „Noteikumi par budžeta izdevumu klasifikāciju atbilstoši ekonomiskajām kategorijām” augstāk minētais rezidentūras finansējums ir apstiprināts nozares budžetā tādā sadalījumā pa izdevumu kodiem atbilstoši ekonomiskajām kategorijām, kas atbilst apmācības procesā iesaistīto institūciju juridiskajam statusam, tai skaitā:

* RSU finansējums – 7471 izdevumu kodā *„valsts budžeta uzturēšanas izdevumu transferts padotībā esošajām no valsts budžeta daļēji finansētajām atvasinātajām publiskajām personām”*,
* LU finansējums – 7472 izdevumu kodā *„valsts budžeta uzturēšanas izdevumu transferts citas ministrijas padotībā esošajām no valsts budžeta daļēji finansētajām atvasinātajām publiskajām personām”*,
* apmācīttiesīgo budžeta iestāžu finansējums tiek sadalīts pa izdevumu pozīcijām atbilstoši veicamajam uzdevumam, kas ietver rezidentu un apmācīttiesīgā personāla atalgojumu un valsts sociālās apdrošināšanas obligātās iemaksas (1000 izdevumu kods *„atlīdzība*”) un pārējos ar rezidentu teorētisko un praktisko apmācību saistītos izdevumus (2000 izdevumu kods *„preces un pakalpojumi”*).

Atbilstoši Likumam par budžetu un finanšu vadību mainīt budžeta izdevumu sadalījumu pa augstāk minētajām pozīcijām budžeta iestādēm ir iespējams vai nu ar likuma grozījumiem, vai ar Finanšu ministrijas rīkojumiem par apropriācijas pārdali starp budžeta programmām, apakšprogrammām un izdevumu kodiem atbilstoši ekonomiskajām kategorijām. Atbilstoši likuma „Par valsts budžetu 2011.gadam” 44.panta ceturtajai daļai, kurā teikts, ka finanšu ministram ir tiesības ministrijai vai citai centrālajai valsts iestādei likumā noteiktās apropriācijas ietvaros pārdalīt apropriāciju starp programmām, apakšprogrammām un budžeta izdevumu kodiem atbilstoši ekonomiskajām kategorijām, ievērojot nosacījumu, ka nav pieļaujama apropriācijas pārdale atlīdzības palielināšanai, ja tā ietekmē ministrijai vai citai centrālajai valsts iestādei nākamajiem periodiem noteikto maksimāli pieļaujamo izdevumu apjomu atlīdzībai un kopējo izdevumu apjomu. Savukārt saskaņā ar likuma „Par valsts budžetu 2011.gadam” 45.panta otro daļu šā likuma 44.panta nosacījumi neattiecas uz apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām ministrijai vai citai centrālajai valsts iestādei likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot šā likuma 44.panta nosacījumus. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu dienu laikā no attiecīgās informācijas saņemšanas nav iebildusi pret apropriācijas pārdali.

**2. Izmaiņas normatīvos aktos, kas nosaka nepieciešamību pārdalīt rezidentūras finansējumu**

Ar 2011.gada 7.septembri stājās spēkā Ministru kabineta 2011.gada 30.augusta noteikumi Nr.685 „Rezidentu sadales un rezidentūras finansēšanas noteikumi” (turpmāk – noteikumi Nr.685), bet noteikumi Nr.972 zaudēja spēku.

Noteikumu Nr.685, kuru izstrādes mērķis bija uzlabot esošo tiesisko regulējumu rezidentūras organizēšanā un finansēšanā, lai paaugstinātu rezidentu apmācības kvalitāti, galvenās izmaiņas attiecībā pret iepriekšējiem noteikumiem Nr.972 ir šādas:

1. ietvertas tiesību normas, kas nosaka, ka augstskolas atsevišķu pamatspecialitāšu rezidentūras studiju programmās piedāvā iespēju rezidentiem daļu no studiju programmas apgūt daudzprofilu slimnīcās ārpus Rīgas, savukārt rezidentu mēnešalgas tiek diferencētas – reģionālajās daudzprofilu slimnīcās mēnešalga ir vismaz 30% lielāka par normatīvajos aktos noteikto rezidenta minimālo mēnešalgu, lai nodrošinātu ārstu vienmērīgu izvietojumu visā valsts teritorijā,

2. ieviests jauns rezidentūras finansēšanas modelis, nosakot konkrētu līdzekļu apjomu (procentuāli), ko saņem augstskola rezidentūras organizācijai (9% no kopējā finansējuma) un ārstniecības iestāde rezidenta apmācībai (91% no kopējā finansējuma), kā arī nosakot mērķus, kādiem minētie līdzekļi izmantojami, bez tam precizēta arī kārtība, kādā augstskolas un ārstniecības iestādes sniedz atskaites par līdzekļu izlietojumu,

3. noteikts, ka pamatspecialitāšu rezidentūras studiju programmās trīs gadu laikā rezidents sešus mēnešus pavada stacionārās ārstniecības iestādes intensīvās terapijas vai neatliekamās medicīniskās palīdzības uzņemšanas nodaļā, savukārt atsevišķu rezidentūras studiju programmu ietvaros, lai nodrošinātu nepieciešamās profesionālās kvalifikācijas iegūšanu, rezidents piedalās dežūrās slimnīcā 792 stundas gadā (sākot ar ceturto rezidentūras gadu, arī mājas dežūrās),

4. noteikts, ka persona vismaz 3 gadus piecu gadu periodā pēc rezidentūras beigšanas gūst ienākumus Latvijas Republikā un ir iedzīvotāju ienākuma nodokļa maksātājs no darba algas vai saimnieciskās darbības, turklāt minētā nodokļa apjoms ir vismaz 30% no valsts budžeta izmaksām par personas apmācību, pretējā gadījumā persona sedz valstij visus rezidentūras apmācības izdevumus, atskaitot rezidenta algu.

Līdz ar minētajām izmaiņām rezidentūras finansēšanas modelī budžeta iestādēm mainās gan viena rezidenta apmācības izmaksu apmērs (samazinās no 847 latiem uz 809 latiem, jo daļa finansējuma tiek pārnesta uz augstskolām, ar kurām budžeta iestādes slēdz līgumus), gan arī līdzekļu sadalījuma proporcija viena rezidenta apmācības izmaksā. Sakarā ar piemaksām par dalību dežūrās slimnīcā un mājas dežūrās palielinās rezidentiem izmaksājamās atlīdzības (atalgojuma un valsts sociālās apdrošināšanas iemaksu) apjoms, bet samazinās izdevumi precēm un pakalpojumiem.

Detalizēts viena rezidenta apmācības izmaksu aprēķins mēnesī kopā ar atsaucēm uz atbilstošajām noteikumu Nr.685.normām un paskaidrojumiem redzams 1.tabulā.

1.tabula

|  |  |  |  |  |  |  |
| --- | --- | --- | --- | --- | --- | --- |
| **Viena rezidenta izmaksu izmaiņas no 2011.gada septembra**  **atbilstoši Ministru kabineta 30.08.2011 noteikumiem Nr.685, latos** | | | | | | |
| **Nr.** | **Izdevumu mērķis** | **Vidējais aprēķins** | **Reģionālajā daudzprofilu slimnīcā** | **Pārējās ārstniecības iestādēs  (t.sk. budžeta iestādēs)** | **Piezīmes** | **30.08.2011 MK noteikumu Nr. 685 atbilstošais punkts** |
|  | **Kopā** | **847** | **962** | **809** |  |  |
| 1 | Augstskolas izdevumi *(ar rezidenta apmācību saistīto izdevumu apmaksai, tai skaitā Universitātes pedagogu darba samaksai un rezidenta zinātniskajai darbībai rezidentūras ietvaros)* | 76 | 76 | **76** | 9% no 847 latiem | Noteikumu 19.4. punkts nosaka, ka augstskola izmanto 9% no rezidentūras līdzekļiem (no viena rezidenta vidējām izmaksām), bet ārstniecības iestāde izmanto 91% no rezidentūras līdzekļiem (no viena rezidenta vidējām izmaksām),  23. punkts nosaka izdevumu pozīcijas, kādās augstskolas izmanto saņemtos līdzekļus. |
| 2 | Ārstniecības iestādes izdevumi | 771 | 886 | **733** | vidēji 91% no 847 latiem = 771 lats | Noteikumu 19.4. punkts nosaka, ka augstskola izmanto 9% no rezidentūras līdzekļiem (no viena rezidenta vidējām izmaksām), bet ārstniecības iestāde izmanto 91% no rezidentūras līdzekļiem (no viena rezidenta vidējām izmaksām),  25. punkts nosaka izdevumu pozīcijas, kādās ārstniecības iestādes izmanto saņemtos līdzekļus. |
| 2.1. | Rezidenta atlīdzība | 548 | 663 | **510** |  |  |
| 2.1.1. | t.sk. Atalgojums | 441 | 534 | **411** | pārējās ārstniecības iestādēs rezidenta alga saglabājas kā līdz šim, reģionālajās daudzprofilu slimnīcās paaugstināta par 30% plānotā piemaksa par dežūrām (~(alga/(8\*21=168)) \*(12+12\*2) stundas) | Atbilstoši noteikumu 20.punktam rezidenta mēnešalga reģionālajās daudzprofilu slimnīcās palielināta par 30% (noteiktā rezidenta mēnešalga 338 lati, reģionālajās daudzprofilu slimnīcās 439.4 lati); Atbilstoši noteikumu 19.5. punktam rezidentam noteiktas papildus dežūras (paredzēts finansējums piemaksām par papildus 24 dežūru stundām mēnesī (12 st. dienā,  12 st. naktī)) |
| 2.1.2. | t.sk. VSAOI | 107 | 129 | **99** | 24,09% |  |
| 2.2. | rezidentu teorētisko un praktisko apmācību saistīto izdevumu apmaksai ārstniecības iestādē ne vairāk kā | 223 | 223 | **223** | 29% no 771 lata | Atbilstoši noteikumu 25. punktam noteikts izdevumu pozīciju sadalījums |
| 2.2.1. | ārstu un cita mācību personāla atlīdzībai ne mazāk kā | 201 | 201 | **201** | 90% no 2.2.punkta |
| 2.2.1.1. | ārstu atlīdzībai, kuri ir atbildīgi par rezidentūras organizāciju ārstniecības iestādē katrā specialitātē ne vairāk kā | 22 | 22 | **22** | 10% no 2.2.punkta |
| 2.2.2. | ar rezidentūras organizēšanu saistīto izdevumu segšanai ne vairāk kā | 22 | 22 | **22** | 10% no 2.2.punkta |
| 2.2.2.1. | ar rezidenta pašizglītību saistīto izdevumu segšanai ne vairāk kā | 11 | 11 | **11** | 5% no 2.2.punkta |

2.tabulā parādīts, kā 1.tabulā redzamā viena rezidenta apmācības izmaksa budžeta iestādēs sadalās pa izdevumu kodiem atbilstoši ekonomiskajām kategorijām.

2.tabula

|  |  |  |  |  |  |  |  |
| --- | --- | --- | --- | --- | --- | --- | --- |
| **Viena rezidenta mēneša vidējo izmaksu budžeta iestādēs atšifrējums sadalījumā pa izdevumu kodiem atbilstoši ekonomiskajām kategorijām** | | | | | | | |
| Izdevumu pozīcijas | EKK | **MK noteikumi Nr.972  līdz 31.08.2011** | | **MK noteikumi Nr.685  no 03.09.2011** | | vidējās viena rezidenta izmaksu izmaiņas budžeta iestādē | Piezīmes |
| viena rezidenta vidējās izmaksas mēnesī budžeta iestādēs | Izdevumu atšifrējums pa pozīcijām budžeta iestādēs | viena rezidenta vidējās izmaksas mēnesī budžeta iestādēs\* | Izdevumu atšifrējums pa pozīcijām budžeta iestādēs |
| 1 | 2 | 3 | 4 | 5 | 6 | 7=5-3 |  |
| **Izdevumi kopā** | **1000-9000** | **847** |  | **809** |  | **-38** | \*Norādīts indikatīvs izdevumu pozīciju sadalījums pa izdevumu kodiem, katrai budžeta iestādei tas var mainīties. Ministru kabineta noteikumu Nr.685 25.punkts nosaka izdevumu sadalījumu pa izdevumu pozīcijām, bet  25.2. apakšpunktā norādīto izdevumu pozīciju  "ar rezidenta teorētisko un praktisko apmācību saistītos izdevumus", lai nodrošinātu apmācību programmu katra ārstniecības iestāde atbilstoši faktiskajai situācijai iestādē plāno pēc saviem ieskatiem un apmācības nodrošināšanas iespējām.  Līdz ar to izdevumu proporcija starp 1000 koda *"atlīdzība"* un 2000 koda *"preces un pakalpojumi"* iestādēm var atšķirties. |
| **Uzturēšanas izdevumi** | 1000-4000 6000-7000 | **847** |  | **809** |  | **-38** |
| Kārtējie izdevumi | 1000-2000 | 847 |  | 809 |  | -38 |
| Atlīdzība | 1000 | 419.42 | Rezidenta atlīdzība | 711 | Rezidenta atlīdzība  510 lati,  ārstu un cita mācību personāla atlīdzība  201 lats\* | 292 |
| t.sk. atalgojums | 1100 | 338 | 573 | 235 |
| Preces un pakalpojumi | 2000 | 427.58 | Mācību materiāli u.c. izdevumi 17.5 lati;  Augstskolai pārskaitāmie izdevumi (teorētiskās un praktiskās apmācības pedagoģiskā personāla, t.sk. apmācīttiesīga ārsta kura vadībā strādā rezidents darba samaksa, un citi izdevumi) 410.08 lati. | 98 | Ar rezidentūras organizēšanu saistīti izdevumi (t.sk. ar rezidenta pašiz-glītību saistīti izdevumi 22 lati  Augstskolai pārskaitāmie izdevumi (ar rezidenta apmācību saistīto izdevumu apmaksai, t.sk. pedagogu darba samaksai un rezidenta zinātniskajai darbībai rezidentūras ietvaros)76 lati\* | -330 |

No tabulas redzams, ka atbilstoši noteikumiem Nr.685 viena rezidenta apmācībai budžeta iestādēs vidēji nepieciešams par 38 latiem mazāk kā atbilstoši iepriekšējiem noteikumiem Nr.972, savukārt atlikušajos izdevumos mainās proporcija: izdevumiem atlīdzībai nepieciešams par 292 latiem vairāk (tai skaitā atalgojumam par 235 latiem vairāk), bet precēm un pakalpojumiem kopējais samazinājums ir:

-38 lati (uz augstskolām) + -292 lati (pāriet uz atlīdzību) = -330 lati.

Jāņem vērā arī fakts, ka rezidentu skaits budžeta iestādēs ir mainīgs – gan katrā rezidentūras mācību gadā (ņemot vērā rezidentūru pabeigušos, izstājušos un no jauna uzņemtos), gan arī gada laikā (mācību pārtraukumi saistībā ar slimību vai bērna piedzimšanas un bērna kopšanas atvaļinājumiem). Turklāt rezidentūras gads neatbilst saimnieciskajam jeb budžeta gadam, bet gan mācību gadam, kurš lielākajā daļā gadījumu sākas ar septembri. Šo iemeslu dēļ, lai nodrošinātu piešķirto budžeta līdzekļu optimālu izlietojumu paredzētajam mērķim, Veselības ministrija veic rezidentūras finansējuma aprēķinu pa mēnešiem un gada laikā aktualizē katrai budžeta iestādei nepieciešamo līdzekļu apjomu un sadalījumu pa izdevumu pozīcijām budžeta apakšprogrammas 02.04.00 „Rezidentu apmācība” ietvaros, veicot nepieciešamās izmaiņas finansēšanas plānos. Tomēr šīs iespējas ir ierobežotas un vairs nav izmantojamas situācijā, kad nepieciešamas būtiskas izmaiņas likumā par budžetu apstiprinātajās izdevumu pozīcijās, ko nosaka spēkā esošie tiesību akti.

Rezidentūras finansējuma aprēķins Veselības ministrijas padotības budžeta iestādēs: valsts aģentūrā „Latvijas Infektoloģijas centrs”, Neatliekamās medicīniskās palīdzības dienestā, Sporta medicīnas valsts aģentūrā un Valsts tiesu medicīnas ekspertīzes centrā, ņemot vērā rezidentu skaita izmaiņas pa mēnešiem, ko atbilstoši noslēgtajiem līgumiem katrā iestādē jāapmāca par 2011.gada budžeta līdzekļiem, kā arī starpība izdevumu sadalījumā atbilstoši noteikumiem Nr.972 un noteikumiem Nr.695 dota 3.tabulā.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 3.tabula  **Nepieciešamā rezidentūras finansējuma aprēķins budžeta iestādēs 2011.gadā** | | | | | | | | | | | |
|  | Apstip-rināts likumā par valsts budžetu 2011.g. | Izmaiņas ar apro pārdali (FM rīk. Nr.487) | Gada summa ar samazi-nājumu | Precizētā gada summa ar izmaiņām (atbilstoši faktiskam rezidentu skaitam un  1 rezid. izmaksu izmaiņām) | Kopējās izmaiņas pret sākotnējo plānu | Kopējās izmaiņas pret precizēto plānu |  | Plānotais vidējais rezidentu skaits mēnesī | Faktiskais vidējais rezidentu skaits mēnesī periodā janvāris - augusts | Faktiskais vidējais rezidentu skaits mēnesī periodā septemb. - decemb. | Piezīmes  (nepieciešamās gada summas aprēķins) |
| 1 | 2 | 3 | 4=2+3 | 5 | 6=5-2 | 7=5-4 |  | 8 | 9 | 10 | 11 |
| **Resursi izdevumu segšanai** | **254 100** | **-9 317** | **244 783** | **234 848** | **-19 252** | **-9 935** |  | **25.00** | **23.75** | **24.75** |  |
| Dotācija no vispārējiem ieņēmumiem | 254 100 | -9 317 | 244 783 | 234 848 | -19 252 | -9 935 |  |  |  |  |
| **Izdevumi – kopā** | **254 100** | **-9 317** | **244 783** | **234 848** | **-19 252** | **-9 935** |  |  |  |  |
| **Uzturēšanas izdevumi** | **254 100** | **-9 317** | **244 783** | **234 848** | **-19 252** | **-9 935** |  |  |  |  |
| **Kārtējie izdevumi** | **254 100** | **-9 317** | **244 783** | **234 848** | **-19 252** | **-9 935** |  |  |  |  |
| Atlīdzība | 125 827 | -4 614 | 121 213 | 139 789 | 13 962 | 18 576 |  |  |  |  |
| Atalgojums | 101 400 | -3 718 | 97 682 | 112 651 | 11 251 | 14 969 |  |  |  |  |
| Preces un pakalpojumi | 128 273 | -4 703 | 123 570 | 95 059 | -33 214 | -28 511 |  |  |  |  |
| ***Tai skaitā pa iestādēm:*** |  |  |  |  |  |  |  |  |  |  |  |
| ***Sporta medicīnas valsts aģentūra*** | | | | | | | | | | | Viena rezidenta izmaksas janv-aug \*vidējais rezidentu skaits \*8 mēneši+viena rezidenta izmaksas sept-dec \*vidējais rezidentu skaits \*4 mēneši - korekcija (+maksājums LU par L.Kalniņas apmācību Ls 410 apmērā - piemaksa par dežūrām (Ls 91\*5 rezidenti \* 3 mēneši = 1365) = 847\*4.75\*8+809\* 4.75\*4 -955 = **Ls 46 602**  Atlīdzība: 419.42\*4.75\*8+711\*4.75\*4-1365 (piemaksas)-1159 (pārdale uz 2000 kodu teorētiskās un praktiskās apmācības nodrošināšanai, ko atbilstoši vienošanai veic LU) = Ls 26923  Atalgojums: 338\*4.75\*8+573\*4.75\*4-1100 (piemaksas)-934 (pārdale uz 2000 kodu teorētiskās un praktiskās apmācības nodrošināšanai, ko atbilstoši vienošanai veic LU)= Ls 21697  Preces un pakalpojumi: 427.58\*4.75\*8+98\*4.75\*4+410+1159 (pārdale no 1000 koda teorētiskās un praktiskās apmācības nodrošināšanai, ko atbilstoši vienošanai veic LU) = Ls 19679 |
| **Resursi izdevumu segšanai** | **60 984** | **-5 929** | **55 055** | **46 602** | **-14 382** | **-8 453** |  | **6** | **4.75** | **4.75** |
| Dotācija no vispārējiem ieņēmumiem | 60 984 | -5 929 | 55 055 | 46 602 | -14 382 | -8 453 |  |  |  |  |
| **Izdevumi – kopā** | **60 984** | **-5 929** | **55 055** | **46 602** | **-14 382** | **-8 453** |  |  |  |  |
| **Uzturēšanas izdevumi** | **60 984** | **-5 929** | **55 055** | **46 602** | **-14 382** | **-8 453** |  |  |  |  |
| **Kārtējie izdevumi** | **60 984** | **-5 929** | **55 055** | **46 602** | **-14 382** | **-8 453** |  |  |  |  |
| Atlīdzība | 30 199 | -2 936 | 27 263 | 26 923 | -3 276 | -340 |  |  |  |  |
| Atalgojums | 24 336 | -2 366 | 21 970 | 21 696 | -2 640 | -274 |  |  |  |  |
| Preces un pakalpojumi | 30 785 | -2 993 | 27 792 | 19 679 | -11 106 | -8 113 |  |  |  |  |
|  |  |  |  |  |  |  |  |  |  |  |  |
| ***V/a "Latvijas infektoloģijas centrs"*** | | | | | | | | | | | Viena rezidenta izmaksas janv-aug \*vidējais rezidentu skaits \*8 mēneši+ viena rezidenta izmaksas sept-dec \*vidējais rezidentu skaits \*4 mēneši - korekcija (ekonomija Ls 227 apmērā) - daļa no norēķiniem par decembri, ko plānots apmaksāt janvārī Ls 4 117 apmērā = 847\*14\*8+809\* 16\*4 -227-4117 =  **Ls 142 296**  Atlīdzība: 419.42\*14\*8+722\*16\*4-227-7369 (daļa no norēķiniem par decembri, ko plānots apmaksāt janvārī) = Ls 85587  Atalgojums: 338\*14\*8+582\*16\*4-183-5949 (daļa no norēķiniem par decembri, ko plānots apmaksāt janvārī) = Ls 68972  Preces un pakalpojumi: 427.58\*14\*8+87\*16\*4+3252 (parāds par 2010.gadu, kas samaksāts 2011.g.)= Ls 56709 |
| **Resursi izdevumu segšanai** | **142 296** | **0** | **142 296** | **142 296** | **0** | **0** |  | **14** | **14** | **16** |
| Dotācija no vispārējiem ieņēmumiem | 142 296 | 0 | 142 296 | 142 296 | 0 | 0 |  |  |  |  |
| **Izdevumi – kopā** | **142 296** | **0** | **142 296** | **142 296** | **0** | **0** |  |  |  |  |
| **Uzturēšanas izdevumi** | **142 296** | **0** | **142 296** | **142 296** | **0** | **0** |  |  |  |  |
| **Kārtējie izdevumi** | **142 296** | **0** | **142 296** | **142 296** | **0** | **0** |  |  |  |  |
| Atlīdzība | 70 463 | 0 | 70 463 | 85 587 | 15 124 | 15 124 |  |  |  |  |
| Atalgojums | 56 784 | 0 | 56 784 | 68 972 | 12 188 | 12 188 |  |  |  |  |
| Preces un pakalpojumi | 71 833 | 0 | 71 833 | 56 709 | -15 124 | -15 124 |  |  |  |  |
|  |  |  |  |  |  |  |  |  |  |  |  |
| ***Valsts tiesu medicīnas ekspertīzes centrs*** | | | | | | | | | | |  |
| **Resursi izdevumu segšanai** | **20 328** | **-3 388** | **16 940** | **16 788** | **-3 540** | **-152** |  | **2** | **2** | **1** | Viena rezidenta izmaksas janv-aug \*vidējais rezidentu skaits \*8 mēneši + viena rezidenta izmaksas sept-dec \*vidējais rezidentu skaits \*4 mēneši = =847\*2\*8+809\*1\*4 = = **Ls 16 788**  Atlīdzība: 419.42\*2\*8+711\*1\*4= Ls 9555  Atalgojums: 338\*2\*8+573\*1\*4= Ls 7700  Preces un pakalpojumi: 427.58\*2\*8+98\*1\*4= Ls 7233 |
| Dotācija no vispārējiem ieņēmumiem | 20 328 | -3 388 | 16 940 | 16 788 | -3 540 | -152 |  |  |  |  |
| **Izdevumi – kopā** | **20 328** | **-3 388** | **16 940** | **16 788** | **-3 540** | **-152** |  |  |  |  |
| **Uzturēšanas izdevumi** | **20 328** | **-3 388** | **16 940** | **16 788** | **-3 540** | **-152** |  |  |  |  |
| **Kārtējie izdevumi** | **20 328** | **-3 388** | **16 940** | **16 788** | **-3 540** | **-152** |  |  |  |  |
| Atlīdzība | 10 066 | -1 678 | 8 388 | 9 555 | -511 | 1 167 |  |  |  |  |
| Atalgojums | 8 112 | -1 352 | 6 760 | 7 700 | -412 | 940 |  |  |  |  |
| Preces un pakalpojumi | 10 262 | -1 710 | 8 552 | 7 233 | -3 029 | -1 319 |  |  |  |  |
|  |  |  |  |  |  |  |  |  |  |  |  |
| ***Neatliekamās medicīniskās palīdzības dienests*** | | | | | | | | | | | Viena rezidenta izmaksas janv-aug\*vid.rezidentu skaits \*8mēn. + 3 rezidentu atlīdzība par 2010.gada decembri + viena rezidenta izmaksas sept-dec \*vidējais rezidentu skaits \*4 mēneši - atlīdzība (rezidentu un mācībspēku) par 2011.gada decembri = 847\*3\*8 +419.42\*3 +809\*3\*4 -711\*3 = **Ls 29 162**  Atlīdzība: 419.42\*3\*8+419.42\*3+711\*3\*4-711\*3= Ls 17724  Atalgojums: 338\*3\*8+338\*3+573\*3\*4-573\*3= Ls 14283  Preces un pakalpojumi: 427.58\*3\*8+98\*3\*4= Ls 11438 |
| **Resursi izdevumu segšanai** | **30 492** | **0** | **30 492** | **29 162** | **-1 330** | **-1 330** |  | **3** | **3** | **3** |
| Dotācija no vispārējiem ieņēmumiem | 30 492 | 0 | 30 492 | 29 162 | -1 330 | -1 330 |  |  |  |  |
| **Izdevumi – kopā** | **30 492** | **0** | **30 492** | **29 162** | **-1 330** | **-1 330** |  |  |  |  |
| **Uzturēšanas izdevumi** | **30 492** | **0** | **30 492** | **29 162** | **-1 330** | **-1 330** |  |  |  |  |
| **Kārtējie izdevumi** | **30 492** | **0** | **30 492** | **29 162** | **-1 330** | **-1 330** |  |  |  |  |
| Atlīdzība | 15 099 | 0 | 15 099 | 17 724 | 2 625 | 2 625 |  |  |  |  |
| Atalgojums | 12 168 | 0 | 12 168 | 14 283 | 2 115 | 2 115 |  |  |  |  |
| Preces un pakalpojumi | 15 393 | 0 | 15 393 | 11 438 | -3 955 | -3 955 |  |  |  |  |

No tabulas datiem redzams, ka atbilstoši noteikumiem Nr.685 un rezidentu skaita izmaiņām 2011.gada septembrī-decembrī, ir nepieciešamas izmaiņas Veselības ministrijas budžetā (attiecībā pret šobrīd ar budžeta grozījumiem un Finanšu ministrijas rīkojumiem spēkā esošo finansējumu) – apropriācijas pārdale starp izdevumu kodiem atbilstoši ekonomiskajām kategorijām budžeta apakšprogrammā 02.04.00 „Rezidentu apmācība”, nemainot kopējo ieņēmumu un izdevumu apjomu, tai skaitā:

9 935 lati – palielinājums izdevumiem transfertiem no valsts budžeta daļēji finansētām atvasinātām publiskām personām (7400 kods);

18 576 lati – palielinājums izdevumiem atlīdzībai, tai skaitā 14 969 lati palielinājums atalgojumam;

-28 511 lati – samazinājums izdevumiem precēm un pakalpojumiem.

**3. Rezidentūras finansējuma izmaiņas 2012.gadā**

Rezidentūras finansējuma sadalījums arī 2012.-2014.gada pamatbudžeta bāzē, kas tika apstiprināta Ministru kabinetā 2011.gada 1.novembrī (protokols Nr.62, 57.§), ir aprēķināts, pamatojoties uz noteikumiem Nr.972, kas zaudēja spēku ar 2011.gada septembri. Līdz ar to 2012.gadā budžeta iestādēm, kas pilda valsts pasūtījumu rezidentu apmācībā, būs vēl lielāka neatbilstība starp apstiprināto un nepieciešamo finansējuma sadalījumu pa pozīcijām, respektīvi, pietrūks līdzekļu rezidentu un apmācošā personāla atalgojumam un valsts sociālās apdrošināšanas obligātajām iemaksām (šobrīd bāzē esošais atlīdzības apmērs pēc jaunajiem noteikumiem spēs nodrošināt atlīdzību tikai nepilniem septiņiem mēnešiem), bet paliks pāri līdzekļi precēm un pakalpojumiem, kurus nebūs iespējams izlietot saskaņā ar normatīvo aktu nosacījumiem.

Lai likvidētu minētās neatbilstības, Veselības ministrija, izpildot Ministru kabineta 2011.gada 8.novembra protokola Nr.66, 28.§ 1.,2.punktā sacīto, iesniedza Finanšu ministrijā saskaņošanai nozares maksimāli pieļaujamo valsts budžeta izdevumu kopapjomu 2012.-2014.gadam, iekļaujot priekšlikumu esošo līdzekļu ietvaros veikt finansējuma izmaiņas pa izdevumu kodiem atbilstoši ekonomiskajām kategorijām, lai izpildītu noteikumu Nr.685 prasības. Priekšlikums netika atbalstīts, atsaucoties uz to, ka nav atļauts palielināt izdevumus atlīdzībai, ja nav Ministru kabineta lēmuma.

Ņemot vērā, ka finansējuma pārdale pa izdevumu pozīcijām ir absolūti nepieciešama, lai budžeta iestādes 2012.gadā varētu pildīt saistības pret rezidentiem atbilstoši noslēgtajiem līgumiem un neveidotos parādsaistības, ir nepieciešams Ministru kabineta lēmums par 2012.gada rezidentūras finansējuma pārdali pa izdevumu pozīcijām, tai skaitā:

par 100 234 latiem palielināt izdevumus atlīdzībai, tai skaitā izdevumus atalgojumam par 80 809 latiem,

par 99 499 latiem samazināt izdevumus preču un pakalpojumu apmaksai,

par 735 latiem samazināt izdevumus valsts budžeta transfertiem valsts budžeta daļēji finansētajām atvasinātajām publiskajām personām noteiktam mērķim (7351 kods atbilstoši jaunajai izdevumu klasifikācijai saskaņā ar Ministru kabineta 2011.gada 11.oktobra noteikumiem Nr.782 „Grozījumi Ministru kabineta 2005.gada 27.decembra noteikumos Nr.1031 „Noteikumi par budžetu izdevumu klasifikāciju atbilstoši ekonomiskajām kategorijām””, kas spēkā no 2012.gada 1.janvāra).

Ja tiks pieņemts Ministru kabineta lēmums par līdzekļu pārdali izdevumos apstiprinātā maksimāli pieļaujamā valsts pamatbudžeta kopapjoma 2012.-2014.gadam ietvaros, Veselības ministrija iesniegs priekšlikumus izdevumu pārdalei pa kodiem atbilstoši ekonomiskajām kategorijām uz 2012.gada valsts budžeta otro lasījumu Saeimā.

**4. Secinājumi**

1. No 2011.gada 7.septembra ir spēkā Ministru kabineta 2011.gada 30.augusta noteikumi Nr.685 „Rezidentu sadales un rezidentūras finansēšanas noteikumi”, bet iepriekšējie - 2009.gada 25.augusta noteikumi Nr.972 „Rezidentu sadales un rezidentūras finansēšanas noteikumi” zaudēja spēku. Jaunie noteikumi paredz atšķirīgu rezidentūras finansēšanas modeli, kas cita starpā paredz budžeta iestādēm izmaiņas viena rezidenta apmācības izmaksu proporcijā, palielinot izdevumus atlīdzībai, bet samazinot izdevumus preču un pakalpojumu apmaksai.
2. 2011.gada budžetā finansējums rezidentu apmaksai, tai skaitā budžeta iestādēm, kas pilda valsts pasūtījumu rezidentu apmācībai, tika aprēķināts atbilstoši iepriekšējiem noteikumiem Nr.972, kas bija spēkā 2011.gada budžeta plānošanas laikā un līdz 2011.gada 31.augustam. 2011.gada laikā ir mainījies arī vidējais budžeta iestādēs apmācāmo rezidentu skaits: gada sākumā plānoti 25 rezidenti, periodā janvāris-augusts (8 mēneši) faktiski bija 23.75, periodā septembris-decembris (4 mēneši) – faktiski 24.75. Līdz ar to Veselības ministrijas budžetā veidojas neatbilstība izdevumu sadalījumā, kas nosaka nepieciešamību veikt izmaiņas apakšprogrammā 02.04.00 „Rezidentu apmācība”, tai skaitā (atbilstoši detalizētiem aprēķiniem) palielināt izdevumus atlīdzībai par 18 576 latiem, tai skaitā atalgojumam par 14 969 latiem.
3. Tomēr nav iespējama apropriācijas pārdale, jo atbilstoši likuma „Par valsts budžetu 2011.gadam” 44.panta ceturtajai daļai, kurā teikts, ka finanšu ministram ir tiesības ministrijai vai citai centrālajai valsts iestādei likumā noteiktās apropriācijas ietvaros pārdalīt apropriāciju starp programmām, apakšprogrammām un budžeta izdevumu kodiem atbilstoši ekonomiskajām kategorijām, ievērojot nosacījumu, ka nav pieļaujama apropriācijas pārdale atlīdzības palielināšanai, ja tā ietekmē ministrijai vai citai centrālajai valsts iestādei nākamajiem periodiem noteikto maksimāli pieļaujamo izdevumu apjomu atlīdzībai un kopējo izdevumu apjomu. Savukārt saskaņā ar likuma „Par valsts budžetu 2011.gadam” 45.panta otro daļu šā likuma 44.panta nosacījumi neattiecas uz apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām ministrijai vai citai centrālajai valsts iestādei likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot šā likuma 44.panta nosacījumus. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu dienu laikā no attiecīgās informācijas saņemšanas nav iebildusi pret apropriācijas pārdali..
4. Ņemot vērā 1.-3.punktos minēto, ir nepieciešams Ministru kabineta lēmums – atļaut veikt izmaiņas rezidentūras 2011.gada finansējuma sadalījumā pa izdevumu pozīcijām, tai skaitā palielināt izdevumus atlīdzībai un atalgojumam, nemainot kopējo rezidentūras finansējuma apmēru. Neveicot šīs izmaiņas, Veselības ministrija nevarēs pildīt noteikumu Nr.685 normas, tādējādi nostādot budžeta iestādēs apmācāmos rezidentus darba samaksas ziņā daudz neizdevīgākā situācijā kā valsts un pašvaldību kapitālsabiedrību statusā esošajās ārstniecības iestādēs apmācāmos rezidentus, jo budžeta iestādēm izdevumiem atlīdzībai 2011.gadā pietrūks līdzekļu, tādējādi veidosies parādsaistības pret rezidentiem, kas būs jāsedz no 2012.gada līdzekļiem, savukārt izdevumiem preču un pakalpojumu iegādei 2011.gadā izveidosies neizlietojams līdzekļu pārpalikums. Šāda situācija kavēs piešķirto budžeta līdzekļu optimālu apguvi un būs pretrunā ar tiem Ministru kabineta lēmumiem, kas nosaka ministrijām un padotības iestādēm budžeta izpildes gaitā nepieļaut parādsaistību veidošanos.
5. Ministru kabineta lēmumā nepieciešams paredzēt atļauju veikt izmaiņas rezidentūras finansējuma sadalījumā pa izdevumu pozīcijām 2012.-2014.gadā, tai skaitā palielināt izdevumus atlīdzībai un atalgojumam, nemainot kopējo rezidentūras finansējuma apmēru, kas ietverts nozares maksimāli pieļaujamajā izdevumu kopapjomā 2012.-2014.gadam (apstiprināts Ministru kabinetā 2011.gada 15.novembrī (protokols Nr.67, 56.§, 1.punkts)). Neveicot izmaiņas, Veselības ministrija nevarēs pildīt noteikumu Nr.685 normas, tādējādi arī turpmākajos gados nostādot budžeta iestādēs apmācāmos rezidentus darba samaksas ziņā daudz neizdevīgākā situācijā kā valsts un pašvaldību kapitālsabiedrību statusā esošajās ārstniecības iestādēs apmācāmos rezidentus, jo budžeta iestādēm izdevumiem atlīdzībai pietrūks līdzekļu, tādējādi veidosies parādsaistības pret rezidentiem, savukārt izdevumiem preču un pakalpojumu iegādei būs neizlietojami līdzekļu pārpalikumi. Līdz ar to vidējā termiņā būs kavēta piešķirto budžeta līdzekļu apguve un saglabāsies pretruna ar Ministru kabineta lēmumiem, kas nosaka ministrijām un padotības iestādēm budžeta izpildes gaitā nepieļaut parādsaistību veidošanos.

Par 2011.gada rezidentūras finansējumu ir atrasts risinājums 2011.gada 8.decembrī iesniedzot Finanšu ministrijai pieprasījumu apropriācijas pārdalei, palielinot izdevumus atlīdzībai par 18 576 latiem, tai skaitā atalgojumam par 14 969 latiem budžeta apakšprogrammā 02.04.00 „Rezidentu apmācība” un samazinot izdevumus atlīdzībai par 18 576 latiem, tai skaitā atalgojumam par 14 969 latiem budžeta apakšprogrammā 39.04.00 „Neatliekamā medicīniskā palīdzība”.

Veselības ministrija ar 2011.gada 7.decembra vēstuli Nr. 01-13FM-12.1/5056 iesniedza priekšlikumus likumprojekta „Par valsts budžetu 2012.gadam” izskatīšanai Saeimā otrajā lasījumā, tai skaitā precizējot rezidentūras finansējumu apakšprogrammas 02.04.00 „Rezidentu apmācība” ietvaros sadalījumā pa izdevumu pozīcijām 2012.gadam, palielinot izdevumus atlīdzībai 100 234 latu apmērā, tai skaitā atalgojumam 80 809 latu apmērā, un samazinot izdevumus precēm un pakalpojumiem 99 499 latu apmērā un izdevumus valsts budžeta transfertiem valsts budžeta daļēji finansētajām atvasinātajām publiskajām personām noteiktam mērķim 735 latu apmērā.

Veselības ministre I.Circene

08.12.2011 13:24

3844

V.Skudra, 67876038

Vesma.Skudra@vm.gov.lv

A.Veidemanis, 67876029

Arturs.Veidemanis@vm.gov.lv